|  |  |  |  |
| --- | --- | --- | --- |
| **MAPE** | | | |
| **1) INFORMAZIONS GJENERÂLS** | | | |
| TITUL DAL PERCORS | SPERIMENTÌN CUN AGHE E AIAR | | |
| CONTEST DI LAVÔR | scuele | Primarie di Faedis | |
| classe/sezion e numar di fruts | Classe tierce: 16 fruts | |
| docents | *nons:* | *dissipline/is* |
| Ronchi Angela | Siencis |
| competencis linguistichis preesistentis | In classe a sono inserits fruts che a cjacarin Il talian come L2: une frute tailandese, un frut venezuelan di marilenghe spagnole e doi fruts cun origjinis albanesis.  Lis competencis in furlan a son une vore diferentis, parcè che doi di lôr a son apene rivâts inte classe, no vint mai fât furlan. Chei altris fruts a àn madressût buinis competencis te comprension orâl, mostrant di capî ce che si dîs e rivant a partecipâ a lis lezions che a son pratichis. La produzion a cambie une vore di frut a frut, tant oralmentri tant che par vie scrite. In gjenerâl, duçj a cirin di ripeti e scrivi lant daûr dal model, cualchidun al rive a formulâ frasis semplicis e al tache a scrivi cualchi descrizion misturant talian e furlan.  Tal grup no son fruts bilengâi e a cjase il furlan al ven doprât in prevalence dai nonos. Chei che a sintin doprâ il furlan a cjase a cirin di fâ plui vulintîr conversazion cu la mestre par furlan.  A scuele, tra di lôr, a cjacarin simpri par talian e il furlan al ven doprât se si met in pîts esperiencis di “*role playing*”, cun dialics vuidâts di une struture. | |
| MOTIVAZIONS | Il percors in lenghe furlane si inserìs intes ativitâts dal progjet di ples che al à come titul “*Nudrìnsi di …”* che, in particolâr, al definìs lis esperiencis in comun tra dutis lis classis, tant che i percors musicai e i incuintris cui esperts e i rapresentants dal teritori locâl. Il percors chi descrit al nas de bisugne di rispuindi a domandis dai fruts sui fenomens studiâts in siencis su lis proprietâts fisichis de materie. | | |
| TIMPS | durade | 30 oris | |
| scansion/frecuence | Une/dos voltis par setemane | |
| SPAZIS | Aule | | |
| DISSIPLINIS/ CJAMPS DI ESPERIENCE | Il percors al a rivuardât il program di siencis. In classe a son stadis selezionadis ciertis esperiencis sientifichis di aprofondiment di fâ in furlan e in inglês cu la modalitât CLIL, su argoments peâts a lis carateristichis de materie, in particolâr a la statiche e a la dinamiche dai fluits. | | |
| LENGHIS | Furlan | | |
| MATERIÂI/ STRUMENTS DOPRÂTS | Materiâi puars, di facile reperibilitât a scuele o a cjase.  Materiâi de mostre GEI de Universitât di Udin.  Lavagne, LIM e ordenadôr par lis rappresentazions grafichis, la rielaborazion dai tescj o il confront cun filmâts che a mostrin i fenomens studiâts. | | |

|  |  |
| --- | --- |
| **2) SCHEDE DIDATICHE GJENERÂL** | |
| OBIETÎFS LINGUISTICS COMUNICATÎFS | Obietîfs gjenerâi:  - doprâ il furlan come lenghe di comunicazion  - inviâ i fruts che no lu fevelin a la cognossince dal furlan  - doprâ il furlan come lenghe veicolâr di contignuts sientifics  - promovi un ategjament viert tai confronts de pluralitât linguistiche de classe (furlan, inglês, talian, spagnûl, tailandês, albanês), metint in evidence lis risorsis che al puarte cun sè ogni singul frut.  Obietîfs specifics:  - cognossi gnûfs vocabui par nomenâ struments e misuris  - cognossi la microlenghe par descrivi i fenomens osservâts, imparant la terminologjie corete  - doprâ semplicis frasis par domandâ, par dâ rispuestis, par formulâ ipotesis e trai conclusions   * rapresentâ grafichementri i fenomens osservâts scrivint didascaliis * realizâ mapis par riassumi i concets |
| OBIETÎFS DISSIPLINÂRS | * comprendi i pas dal metodi sperimentâl * fâ previsions e stimis * osservâ i fenomens cun atenzion * cjapâ su dâts organizantju in maniere significative * descrivi lis secuencis operativis cun peraulis e cun diagrams di flus * trai conclusions sui fenomens * rapresentâ i fenomens cun variis modalitâts |
| CONTIGNÛTS / ARGOMENTS | Proprietâts fisichis de materie. Fenomens fisics leâts ae aghe e al aiar.  Proprietâts statichis: i fluits in ecuilibri, la densitât, il principi di Archimede, la leç di Stevino, il principi di Pascal. |
| METODOLOGJIIS / STRATEGJIIS DOPRADIS | Metodologje: CLIL  Talian, furlan e inglês come lenghis veicolârs  Ricercje-azion su: Ipotesi – verifiche sperimentâl;  Percors di esplorazion dai fenomens e laboratoris sperimentâi a grups;  aprofondiments sui contignuts;  autovalutazion. |
| ORGANIZAZION DIDATICHE | * Lezions frontâls introdutivis cun leturis e conversazions par stimolâ l’interès e i colegaments tra argoments; * leturis sul libri di test o su altris tescj; * vision di filmâts che a proponin i fenomens di studiâ; * svilup di propuestis laboratoriâls dal libri di realizâ in classe o a cjase; * elaborazion di modei di prevision e ipotesis sui fenomens; * laboratori *hands on* in classe o in spazis parecjâts pe ocasion; * verifiche sperimentâl dal fenomen; * ativitâts par piçui grups/*cooperative learning*; * ativitâts individuâls sul cuader o su materiâi specifics produsûts de insegnante. |

|  |  |
| --- | --- |
| **3) DIDATICHE DE LENGHE** | |
| ABILITÂTS | Scoltâ e capî, fevelâ, scrivi. |
| VARIETÂTS TESTUÂLS | *Tescj descritifs, regolatifs, naratifs, rapresetazions grafichis, didascaliis, schemis, tabelis, mapis mentâls e concetuâls, diagrams di flus.* |
| FUNZIONS | *Strumentâl, Regolative, Personâl/espressive, Interpersonâl*  *Referenziâl, Imagjinative* |
| FORMIS E STRUTURIS | *Lessic: nons, adietîfs e verps al presint, passât e futûr.*  *Struturis: frasis afermativis, interogativis e negativis.* |

|  |  |
| --- | --- |
| **4) DESCRIZION DAL PERCORS** | |
| SECUENCE  DES ATIVITÂTS | A son stâts presentâts i esperiments seguitîfs:  A son stadis presentadis par introdusi ogni argument leturis dal libri di test adotât.  A son stâts presentâts esperiments su chescj argoments.  1.Lis proprietâts de materie: solits, licuits, aeriformis.   * 1. I solîts a confront: forme, volum, pês;   2. I licuits: a àn la forme dal recipient, a àn un pês, a ocupin un spazi;   3. I gas: a ocupin dut il spazi a disposizion, no àn ni forme ni volum propris, a àn un pês.   2.Fluits in ecuilibri.  2.1 Flotament di licuits tai licuits  3.Dinamiche dai fluits.  I fruts a ipotizin e a fasin previsions sui fenomens; i fruts a osservin e a sperimentin in piçui grups o a turni i fenomens doprant materiâi presentâts.  I arlêfs a descrivin verbalmentri ce che a àn osservât o ben a dissegnin l’esperiment.  A scrivin vocabui o curtis frasis in furlan.  A scrivin lis conclusions; a rapresentin cun mapis i colegament tra i concets.  A dan la lôr valutazion sul percors fat, rivuart ae comprension, ae cualitât dal lavôr di grup, al benstâ intes relazions. |

|  |  |
| --- | --- |
| **5) MATERIÂI TRASFERIBII** | |
| MATERIÂI  DOPRÂTS  DE DOCENTE | * Schedis didatichis in zonte tai materiâi alegâts * Schedis di verifiche * Traduzion in furlan di cjertis parts des publicazions dal CIRD * Sitografie |

|  |  |
| --- | --- |
| MATERIÂI  PRODUSÛTS DE DOCENTE | Lis traduzions dai tescj:   * Schedis didatichis produsudis dal CIRD * Pagjinis dal libri di test adotât pe classe * Schedis didatichis in zonte * Schedis di verifiche |

|  |  |
| --- | --- |
| **6) VALUTAZION** | |
| ASPIETS LINGUISTICS: | * Ampliament dal lessic * Ûs coret di struturis de lenghe furlane   In riferiment al Cuadri european des Lenghis pai nivei di : RICEZION e PRODUZION:  il nivel di cognossince de lenghe furlane in gjenerâl al sta inte fasse A1.0 |
| INTERÈS, PARTECIPAZION, MOTIVAZION | Lis ativitâts sientifichis laboratoriâls in lenghe a son simpri vivudis dai fruts cun entusiasim, tant che a domandin ae insegnante di ripeti i esperiment e a spietin cun trepidazion lis novitâts.  Daspò di un prin e comprensibil disorientament tal formulâ ipotesis e previsions di bande di cualchidun, ancje il metodi di lavôr al è stât acetât e la classe si mostre disponibil a lavorâ ancje dal pont di viste grafic e scrit. |